Panemunė (Druskininkai)

Panemunė – kaimas Druskininkų savivaldybėje, 11 km į šiaurės rytus nuo Leipalingio, 3 km nuo Stračiūnų, į pietus nuo Nemuno. Panemunės archeologinė dvarvietė.

 Etimologija 
XIX a. pab. lietuviškai užrašyta kaip Paniemunie. Vietovardis yra priešdėlio pa- vedinys iš upės vardo Nẽmunas.

 Istorija 
Panemunės dvaras įkurtas XVI a. Jį valdė Sapiegos, Masalskiai, Volskiai.

XIX a. pab. Panemunės palivarkas priklausė Seinų apskrities Kudrėnų valsčiui, Liškiavos parapijai. 1885 m. Panemunės dvarui priklausė Panemunės dvaro sodyba, Genių, Voverio, Jakubiškių, Sarkajiedų, Levūnų, Pauliankos, Zasčiūniškės kaimai, Šaulio ir Giedavardžio ežerai, Skerdzimo, Vygados, Lugų, Vygodkos, Gizos, Trako, Varaškos, Žiaunų pievos, 2854 margų žemės.

 Gyventojai 

 Šaltiniai 

Kategorija:Druskininkų savivaldybės gyvenvietės